**Abony Város Önkormányzatának**

**22/2017. (X.02.) önkormányzati rendelete**

**az önkormányzat településfejlesztési, településrendezési és településképi feladataival összefüggő partnerségi egyeztetés szabályairól**

Abony Város Önkormányzatának Képviselő-testülete a Alaptörvény 32. cikk (2) bekezdésének első fordulatában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 1. pontjában meghatározott feladatkörében eljárva - figyelemmel a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012 (XI. 8.) Korm. rendelet 29. §-ában foglaltakra is – a következőket rendeli el:

1. **Általános rendelkezések**
	1. **§**

Abony Város településfejlesztési koncepciójának, integrált településfejlesztési stratégiájának, településképi arculati kézikönyvének, településkép védelméről szóló rendeletének és a településrendezési eszközeinek vagy azok módosításának a lakossággal, érdekképviseleti, civil és gazdálkodó szervezetekkel, egyházakkal történő véleményeztetése a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet (továbbiakban: Korm. rendelet) és a partnerségi egyeztetés szabályai szerint történik.

* 1. **§**

Jelen rendeletben foglaltakat Abony Város teljes közigazgatási területére készülő településfejlesztési koncepció, integrált településfejlesztési stratégia, településrendezési eszközök, településképi arculati kézikönyv és településképi rendelet készítésének és módosításának véleményezése során kell alkalmazni.

* 1. **§**

A partnerségi egyeztetésben résztvevők köre (továbbiakban: Partnerek):

1. a város közigazgatási területén ingatlannal rendelkező természetes vagy jogi személy, vagy jogi személyiséggel nem rendelkező szervezet,
2. azon építészeti és mérnöki szakmai érdekképviseleti szervezetek, melyeknek tevékenysége és működése a város településfejlesztésével, településrendezésével összefüggésbe hozható,
3. városi székhellyel, telephellyel rendelkező gazdálkodó szervezetek,
4. e rendelet 1. számú mellékletét képező Civil Szervezetek,
5. a városban székhellyel, telephellyel rendelkező vallási közösségek.
	1. **§**

E rendelet alkalmazásában:

*Helyi lap*: Abony Városban terjesztett kiadványok, újságok.

1. **A partnerek tájékoztatásának módja és eszközei**
	1. **§**
2. Az Önkormányzat a Partnerek tájékoztatása, valamint a településfejlesztési koncepció, az integrált településfejlesztési stratégia, a településrendezési eszközök (településszerkezeti terv és helyi építési szabályzat), a településképi arculati kézikönyv és a településképi rendelet egyeztetési eljárásának elősegítése céljából Abony Város hivatalos honlapján ([www.abony.hu](http://www.abony.hu), továbbiakban: honlap) folyamatosan közzéteszi a hatályos dokumentumokat és terveket, valamint a véleményezhető tervezeteket.
3. A településfejlesztési és településrendezési dokumentum tartalmától és az egyeztetési eljárás módjától függően a Polgármester – a települési főépítész (továbbiakban: főépítész) közreműködésével – az értelmezéshez szükséges részletezettségű (szükség esetén alátámasztó munkarészeket is tartalmazó) tájékoztatást nyújt, és a véleményezésre rendelkezésre álló, a (5) bekezdésben meghatározott határidő megjelölésével felhívást tesz közzé a honlapon.
4. A felhívásnak tartalmaznia kell:
	* 1. a Korm. rendelet 37. § (3) bekezdésében foglaltakkal összhangban az érintett államigazgatási szervek számára tájékoztatásra bocsátott dokumentumot,
		2. tárgyalásos és állami főépítészi eljárás esetén legalább a tervezet összefoglaló leírását és az elkészült jóváhagyandó munkarészeket,
		3. a partnerek észrevételeinek benyújtására nyitva álló határidőt,
		4. a postacímet, elektronikus levélcímet, ahova a javaslataikat, észrevételeiket megküldhetik.
5. A közzétett tájékoztató alapján – a felhívásban megjelölt időszakon belül – a Partnerek a főépítésztől tájékoztatást kaphatnak – akár személyes konzultáció keretében – a településfejlesztési és településrendezési dokumentum tartalmával kapcsolatban.
6. A településfejlesztési és településrendezési dokumentumok egyeztetési eljárása során a Partnerek tájékoztatás az egyeztetési eljárás módjától függően az alábbiak szerint történik:

|  |  |  |  |
| --- | --- | --- | --- |
| **Dokumentum** | **Az eljárás fajtája** | **Tájékoztatási kötelezettség teljesítésének eszközei** | **Véleményezésre rendelkezésre álló határidő** |
| **előzetes tájékoztató szakasz** | **véleményezési szakasz** |
| Településfejlesztési Koncepció (TK) készítése |  | közterületen elhelyezett hirdetőfelületen, helyi lapban, honlapon, lakossági fórumon | közterületen elhelyezett hirdetőfelületen, helyi lapban, honlapon, lakossági fórumon | 15 napon belül |
| TK módosítása |  | nincs | honlapon | 15 napon belül |
| Integrált Településfejlesztési Stratégia (ITS) készítése |  | közterületen elhelyezett hirdetőfelületen, helyi lapban, honlapon, lakossági fórumon | közterületen elhelyezett hirdetőfelületen, helyi lapban, honlapon, lakossági fórumon | 15 napon belül |
| ITS módosítása |  | nincs | honlapon | 15 napon belül |
| Településrendezési eszközök (TRT, HÉSZ) készítése és módosítása | teljes | közterületen elhelyezett hirdetőfelületen, helyi lapban, honlapon, lakossági fórumon | közterületen elhelyezett hirdetőfelületen, helyi lapban, honlapon, lakossági fórumon | 8 napon belül |
| egyszerűsített | nincs | közterületen elhelyezett hirdetőfelületen, helyi lapban, honlapon, lakossági fórumon | 8 napon belül |
| tárgyalásos | nincs | közterületen elhelyezett hirdetőfelületen, helyi lapban, honlapon, lakossági fórumon | 8 napon belül |
| tárgyalásos Kormány által rendeletben kihirdetett vészhelyzet esetén | nincs | honlapon | 8 napon belül |
| állami főépítész | nincs | honlapon | 8 napon belül |
| Településképi Arculati Kézikönyv (TAK) készítése és módosítása |  | közterületen elhelyezett hirdetőfelületen, helyi lapban, honlapon, lakossági fórumon | közterületen elhelyezett hirdetőfelületen, helyi lapban, honlapon, lakossági fórumon | 8 napon belül |
| Településképi rendelet készítése és módosítása |  | közterületen elhelyezett hirdetőfelületen, helyi lapban, honlapon, lakossági fórumon | közterületen elhelyezett hirdetőfelületen, helyi lapban, honlapon, lakossági fórumon | 8 napon belül |

1. A lakossági fórumot a polgármester hívja össze. Az összehívására Abony Város Önkormányzatának szervezeti és működési szabályzatáról szóló 41/2014. (XII. 16.) önkormányzati rendelet 58. § (4)-(5) bekezdésében foglaltak az irányadók.
2. **A javaslatok, vélemények közlése, elfogadása, nyilvántartásának rendje**
3. **§**
4. A közzétett tájékoztató és véleményezési dokumentáció alapján a Partnerek a felhívásban meghatározott határidőig írásbeli észrevételt, javaslatot tehetnek, véleményt nyilváníthatnak:
5. az írásos vélemény, észrevétel papír alapon az Abonyi Polgármesteri Hivatal címére (2740 Abony, Kossuth tér 1.) történő megküldésével, vagy ugyanott személyesen történő leadással,
6. az írásos vélemény, észrevétel elektronikus levélben történő megküldésével a felhívásban megjelölt e-mail címre,
7. a lakossági fórumon szóban.
8. A lakossági fórumon elhangzott észrevételek, javaslatok lényegét jegyzőkönyvben kell rögzíteni, amelyet a főépítész nyilvántartásba vesz. A név és cím nélkül érkezett észrevételeket, javaslatokat, véleményeket figyelmen kívül kell hagyni.
9. **§**
10. Az írásban beérkezett javaslatokat, véleményeket a Polgármesteri Hivatal ügyirat kezelési rendszere útján, iktatva – a beérkezés sorrendjében – a főépítész nyilvántartásba veszi, összegzi, és táblázatos formában feldolgozza az adott dokumentációra vonatkozó ügyirat részeként.
11. A főépítész valamennyi beérkező véleményt tartalmazó táblázatot a megküldi az adott dokumentum, illetve településrendezési eszköz készítésével megbízott tervezőnek, aki a szakmai javaslatot elkészíti.
12. A szakmai javaslatok alapján a főépítész a vélemények, javaslatok elfogadására, el nem fogadására vonatkozó döntés tervezetet készít.
13. A beérkezett vélemények, javaslatok elfogadásáról vagy el nem fogadásáról, az el nem fogadás indokolásáról – az (5) bekezdésben foglalt kivétellel – a képviselő-testület dönt.
14. Településrendezési eszköz tárgyalásos vagy állami főépítészi eljárásban történő lefolytatása esetén a beérkezett partneri vélemények, javaslatok elfogadásáról vagy el nem fogadásáról, az el nem fogadás indokolásáról a Polgármester dönt.
15. Az el nem fogadott véleményeket a főépítész összesíti és a döntés indokolásával együtt az adott ügyirathoz csatolja. Az el nem fogadott vélemények és a döntés indokolásának Abony Város honlapján történő közzétételéről a főépítész gondoskodik.
16. Minden partnerségi egyeztetéssel kapcsolatos Korm. rendeletben és jelen rendeletben nem szabályozott kérdésben a polgármester dönt, a vonatkozó eljárási szabályok megtartása mellett.
17. **§**

A beérkezett véleményeket, javaslatokat, valamint az el nem fogadott véleményeket, javaslatokat, továbbá ezek indokolását a főépítész az alábbi tartalommal tartja nyilván:

* 1. véleményező, javaslattevő neve/megnevezése, lakóhelye/székhelye, telephelye,
	2. a vélemény beérkezésének időpontja,
	3. a vélemény, javaslat rövid tartalma,
	4. a beérkezett véleményekre, javaslatokra adott válaszok rövid tartalma
	5. a vélemény, javaslatot elfogadó, vagy elutasító képviselő-testületi határozat száma, vagy a 7. § (6) bekezdés szerinti esetekben a polgármester döntésének megjelölése.
1. **Nyilvánosságot biztosító intézkedések**
	* 1. **§**
2. A polgármester – a feladatkör szerint illetékes szervezeti egység útján – gondoskodik az elfogadott vagy módosított dokumentum – településfejlesztési koncepció, integrált településfejlesztési stratégia, településrendezési eszköz, településképi arculati kézikönyv, településképi rendelet – elfogadást követő 15 napon belüli közzétételéről a [www.abony.hu](http://www.abony.hu) honlapon.
3. A polgármester a településfejlesztési koncepció és integrált településfejlesztési stratégia és ezek módosításának elfogadásával és honlapon való közzétételével kapcsolatos – a Korm. rendelet 30. § (13) bekezdésében foglaltak szerinti – tájékoztatásról a főépítész útján gondoskodik.
4. **Záró rendelkezések**
	* 1. **§**
5. E rendelet a kihirdetést követő napon lép hatályba.
6. E rendelet rendelkezéseit a hatályba lépését követően indult eljárásokban kell alkalmazni.

Kelt: Abony Város Önkormányzat Képviselő-testületének 2017. szeptember 28. napján megtartott ülésén.

 **Romhányiné dr. Balogh Edit dr. Balogh Pál**

 **polgármester jegyző**

Kihirdetve: Abony, 2017. október 02.

 **dr. Balogh Pál**

 **jegyző**

1. **számú melléklet a 22/2017. (X.02.) önkormányzati rendelethez**

**Civil szervezetek**

1. **Alapítványok, Társadalmi szervezetek, Egyesületek**:
2. Abonyiak Abonyért Alapítvány
3. Abonyi Fúvószenekari Egyesület
4. Abonyi Lajos Falumúzeum Baráti Köre
5. Abonyi Muzsikáló Gyermekekért Alapítvány
6. Egyedül Nem Megy Alapítvány
7. Együtt a Gyermekekért Alapítvány
8. Kék Madár Jóléti Alapítvány
9. Magyar Galamb és Kisállattenyésztők V227. sz. Egyesülete
10. Nagyabonyi Színkör
11. Óvodás Gyermekekért Alapítvány
12. Városunk Fejlődéséért Egyesület
13. **Sportegyesületek:**
14. Abonyi Birkózó Club
15. Abonyi Horgász Egyesület
16. Abonyi Kézilabda Club
17. Abonyi KID Football Club
18. Abonyi Lovas Klub
19. Abonyi Sakk Egyesület
20. Abonyi Torna- és Akrobatika Klub
21. Abonyi Újvilág Vadásztársaság
22. Fergeteg Triatlon SE
23. Fiatalok Egészséges Életmódjáért Egyesület
24. Nagyabonyi Íjászok Hagyományőrző és Sport Egyesülete
25. Power Karate Sportegyesület
26. Tóth Motorsport